Publication: Magyar Közlöny
Issue: MK-2002-14 (Year: 2002, Number: 14)
Era: 1990-2004
Section: A BM Központi Hivatal a 35/2000. (XI. 30.) BM rendelet 73. § (1) bekezdése alapján — az eddig közzétetteken
Paragraph Index: 786

8. Cikk A hatálybalépés napjától kezdõdõen a Szerzõdõ Felek nem alkalmazzák a Magyar Népköztársaság Kormánya és a Jugoszláv Szocialista Szövetségi Köztársaság Kormánya között a vízumkötelezettség megszüntetésérõl, Belgrádban, 1965. november 23. napján aláírt Egyezmény rendelkezéseit. Kelt Szarajevóban, 2001. év november hó 20. napján, két eredeti példányban, magyar nyelven és Bosznia-Hercegovina hivatalos — bosnyák, horvát, szerb — nyelvein, mindegyik szöveg egyaránt hiteles. A Magyar Köztársaság Bosznia-Hercegovina Kormánya Minisztertanácsa nevében nevében (A Megállapodás még nem lépett hatályba, azonban a Felek az aláírás napjától történõ ideiglenes alkalmazásában állapodtak meg. Ettõl az idõponttól kezdve a diplomata- és szolgálati útlevéllel rendelkezõ magyar és boszniai állampolgárok vízum nélkül utazhatnak a másik állam területére. A hatálybalépés idõpontjáról a Külügyminisztérium külön közleményt tesz közzé.) Sorszám: 2. A környezetvédelmi minisztertõl Megállapodás a Magyar Köztársaság Kormánya és a Bolgár Köztársaság Kormánya között a környezetvédelem terén való együttmûködésrõl A Magyar Köztársaság Kormánya és a Bolgár Köztársaság Kormánya (a továbbiakban: Szerzõdõ Felek) felismerve a fenntartható fejlõdés fontosságát a környezet védelme és javítása által a jelen és jövõ generációk egészsége és jóléte érdekében, kiemelve kétoldalú együttmûködésük erõsítésének fontosságát annak érdekében, hogy mindkét Szerzõdõ Fél eleget tegyen regionális és globális környezetvédelmi felelõsségének, tudatában annak, hogy a környezetszennyezés határokon átterjedõ természetû és az ellene folytatott küzdelem szoros nemzetközi együttmûködés feltételei mellett lehet eredményes, elkötelezve a közép-, kelet- és délkelet európai térség környezeti biztonságának fokozása és kapcsolódó kezdeményezések és programok támogatása iránt, elismerve, hogy a környezetvédelem területén való szoros együttmûködés a nemzetközi kapcsolatok továbbfejlesztését, valamint a Szerzõdõ Felek európai integrációs érdekeit szolgálja, az alábbiak szerint állapodtak meg:

Source: https://magyarkozlony.hu/hivatalos-lapok/9bb67df23b096a179f857e87bb5c177066e3b94a/dokumentumok/69b29cfb6914163ec49b688c8975c90bc4d2964d/letoltes